નવી દિલ્હી : અમેરિકાની ટોપની તપાસ સંસ્થા સીઆઇએની મદદથી ભારતે મોટી સફળતા મેળવી લીધી છે. આઇએસના ત્રાસવાદીઓ ભારતમાં સાત જગ્યાએ બ્લાસ્ટ કરવાની યોજના ધરાવતા હતા. બાતમી મળ્યા બાદ શુક્રવારના દિવસે દેશભરમાં વ્યાપક દરોડા પાડવામાં આવ્યા હતા જેમાં મોટા પ્રમાણમાં ત્રાસવાદીઓ ઝડપાઇ ગયા હતા. એનઆઇએની તપાસ કામગીરીમાં ૨૦ ત્રાસવાદીઓ ઝડપાઇ ગયા હતા. આવુ પ્રથમ વખત બન્યુ છે જયારે આઇએસની ભારતમાં આટલા મોટા પાયે હાજરીના પુરાવા મળ્યા છે.